Alle hashboder i Pusherstreet på Christiania bliver ryddet i stor politiaktion.

Det oplyser Københavns Politi på et pressemøde.

Læs også : Stor aktion på Christiania: Politiet rydder pusherstreet

Man har indtil videre anholdt 17 personer under aktionen, der er forløbet relativt roligt bortset fra nogle ægkast.

- Vi håber, at vi kommet ind i en fase, hvor vi kan se lyset for enden af tunnellen, siger vicepolitiinspektør Poul Kjeldsen.

Han siger til DR Nyheder, at der kan komme flere anholdelser, som aktionen skrider frem.

Det er Task Force Pusherstreet, der har jagtet både købere og sælgere siden 2012, som står for aktionen.

- Vores vurdering er, at de (pusherne red.) er så pressede, at tiden var nu, fortæller Poul Kjeldsen.

Københavns Politi har endnu ikke overblik over, hvor meget hash der er beslaglagt under aktionen.

Aktionen kommer få måneder efter, at Dansk Folkeparti og Socialdemokraterne netop krævede en stor politiaktion, der en gang for alle skulle stoppe hashhandlen og bagmændene på Christiania.